Žarko Laušević
Žarko Laušević (Cetinje, 19. januar 1960) je crnogorski i srpski filmski i pozorišni glumac.

Biografija 
Laušević je diplomirao glumu na Fakultetu dramskih umetnosti u Beogradu. Bio je član Jugoslovenskog dramskog pozorišta, gde je ostvario uloge u velikom broju predstava. Na filmu je debitovao 1982. godine, ulogom u filmu „Progon“. Iste godine ostvario je značajne uloge u filmovima „Savamala“ i „Direktan prenos“ Vrlo brzo je dobio jednu od glavnih uloga u TV seriji „Sivi dom“ (1984), koja mu je donela veliku popularnost. Nakon toga, igrao je uloge u više od dvadeset filmova i televizijskih serija, među kojima su: „Šmeker“ (1985), „Svečana obaveza“ (TV) (1986), „Dogodilo se na današnji dan“ (1987), „Oficir s ružom“ (1987), „Braća po materi“ (1988), „Boj na Kosovu“ (1989), „Original falsifikata“ (1991), „Bolje od bekstva“ (1993), „Kaži zašto me ostavi“ (1993), „Nož“ (1999).

Nagrade i priznanja 
 Zlatna arena u Puli za najbolju mušku ulogu u filmu Oficir sa Ružom, 1987. godine
 Nagrada lista Polet u Puli Žarku Lauševiću i Kseniji Pajić za najpoetičniji emotivni odnos, 1987. godine
 Nagrada Car Konstantin u Nišu za uloge u filmovima Oficir sa Ružom, Dogodilo se na današnji dan i Oktoberfest, 1987. godine
 Nagrada „Grad teatar“ za ulogu u predstavi Kanjoš Macedonović, 1989. godine
 Nagrada Zoran Radmilović za ulogu u predstavi Kanjoš Macedonović, 1989. godine
 Sterijina nagrada za likove Rastka Nemanjića i Svetog Save u predstavi Sveti Sava, 1990. godine
 Nagrada izdavačke kuće Dečje Novine za ulogu u filmu Tango Argentino, 1992. godine
 Gran Pri na Filmskim susretima u Nišu za ulogu u filmu Bolje od Bekstva, 1993. godine
 Nagrada lista Novost 8 za ulogu u filmu Kaži zašto me ostavi, 1993. godine
 Nagrada u Herceg Novom

Suđenja za ubistvo 
31. jula 1993. godine, Žarko Laušević i njegov pet godina stariji brat Branimir, zvani Mili, su napadnuti od grupe huligana u blizini podgoričkog lokala „Epl“. Tom prilikom je Žarko iz svog pištolja CZ-99 usmrtio napadače Dragora Pejovića i Radovana Vučinića, a teško ranio Andriju Kažića, dok je ovaj prilazio da se pridruži napadačima.

Na suđenju je osuđen na 15 godina zatvora zbog dvostrukog ubistva. Ta je presuda, nakon žalbi, potvrđena 1994. godine. Kaznu je izdržavao u Spužu i Požarevcu.

Nakon ukidanja presude od strane Saveznog suda, po ponovnom pretresu februara 1998. godine, kojim je predsedavala sudija Svetlana Vujanović, izrečena mu je kazna 4 godine zatvora zbog dvostrukog ubistva u prekoračenju nužne odbrane. Budući da je u tom trenutku već izdržao 4,5 godine, pušten je na slobodu.

Ubrzo nakon toga je napustio zemlju i nastanio se u Njujorku, u SAD.

Vrhovni sud Crne Gore je, po žalbi tužioca 30. marta 2001. godine, tu odluku o kazni preinačio, i izrekao kaznu od 13 godina zatvora.

Trećeg jula 2009. godine je saopšteno da je Laušević uhapšen u Sjedinjenim Američkim Državama zbog boravka u SAD bez vize i da se razmatra njegova ekstradicija Srbiji po međunarodnoj poternici koja je raspisana 2002. godine na zahtev Trećeg opštinskog suda u Beogradu.

Četrnaestog septembra 2009. godine je sud u Njujorku doneo odluku o ukidanju pritvora Lauševiću.

2011. godine je objavio knjigu „Godina prođe dan nikad“. Septembra 2013. iz štampe je izašla „Druga knjiga“.

29. decembra 2011. pomilovao ga je predsednik Republike Srbije Boris Tadić. Srpski pasoš mu je uručio 1. februara 2012. ministar unutrašnjih poslova Ivica Dačić u Njujorku.

O njegovom životu napravljen je film „Lauš“ po ideji, scenariju i u režiji Branke Bešević Gajić, čija se premijera očekuje u februaru 2014. godine u Sava centru.

Posle više godina posetio je Srbiju i Crnu Goru u maju 2014. godine.

Uloge 

|- style="background:Lavender; text-align:center;"
| colspan="4" | 1970.-te
|-
| 1978. || M. V. || Vojin Vukelić
|- style="background:Lavender; text-align:center;"
| colspan="4" | 1980.-te
|-
| 1982. || Savamala || Vinko Sarić
|-
| 1982. || 13. jul || Janko
|-
| 1982. || Ruski umetnički eksperiment || Tjomkin
|-
| 1982. || Progon || Mirko
|-
| 1982. || Direktan prenos || Fantom
|-
| 1982. || Venerijanska raja || Lazar
|-
| 1983. || Hasanaginica || Hasanaga
|-
| 1983. || Mrtvi se ne vraćaju || 
|-
| 1983. || Dani AVNOJ-a || 
|-
| 1983. || Igmanski marš || Miljan
|-
| 1983. || Oštrica brijača || 
|-
| 1984. || Ne tako davno || Srle
|-
| 1984. || Lazar || Lazar mlađi
|-
| 1985. || Jedna polovina dana || 
|-
| 1985. || Jagode u grlu || Lale
|-
| 1986. || Dobrovoljci || sportista
|-
| 1986. || Lepota poroka || mladić s cigaretom
|-
| 1986. || Svečana obaveza || Zoran Hadžikostić
|-
| 1986. || Šmeker || Pavle/Pavel Ivković
|-
| 1986. || Sivi dom || Šilja
|-
| 1987. || Pod ruševinama || 
|-
| 1987. || Dogodilo se na današnji dan || Bajra
|-
| 1987. || Rimski dan || Sekst Propercije
|-
| 1987. || Oficir s ružom || Petar Horvat
|-
| 1987. || Oktoberfest || Skobi
|-
| 1988. || Leto || 
|-
| 1988. || Vuk Karadžić || knez Mihailo Obrenović
|-
| 1988. || The Fortunate Pilgrim ||
|-
| 1988. || Put na jug || Morit
|-
| 1988. || Braća po materi || Braco Gavran
|-
| 1989. || Boj na Kosovu || Miloš Obilić
|-
| 1989. || Atoski vrtovi - preobraženje || Slikar Sava
|- style="background:Lavender; text-align:center;"
| colspan="4" | 1990.-te
|-
| 1990. || Stela || Mato Herceg
|-
| 1990. || Valjevska bolnica || Miloje Dacić, sin
|-
| 1990. || Kolubarska bitka || Aleksa Dačić
|-
| 1990. || Zaboravljeni || Aca
|-
| 1990. || Početni udarac || 
|-
| 1990. || Bal || Ekart
|-
| 1991. || Original falsifikata || Stojan
|-
| 1991. || Montenegro || 
|-
| 1992. || Crni bombarder || Šmajser
|-
| 1992. || Preci i potomci || narator
|-
| 1993. || Kaži zašto me ostavi || Peđa
|-
| 1993. || Bolje od bekstva || Aleksa Radman
|-
| 1994. || Rođen kao ratnik || Gibon
|-
| 1999. || Nož || Alija Osmanović/Ilija Jugović
|-
| 1999. || Ranjena zemlja || Nele
|- style="background:Lavender; text-align:center;"
| colspan="4" | 2010.-te 
|-
| 2015. || Smrdljiva bajka || Moma
|-
| 2017. || Senke nad Balkanom || princ Đorđe Karađorđević
|}

Izvori

Spoljašnje veze 
 
 Promocija knjige Žarka Lauševića („Večernje novosti“, 29. novembar 2011)
 Žarko Laušević - tema („Večernje novosti“, decembar 2011)
 Zašto je Tadić pomilovao Lauševića („Politika“, 30. decembar 2011)
 Žarko Laušević se rodio za glumca („Politika“, 11. oktobar 2015)

Srpski glumci
Jugoslavenski glumci
Biografije, Cetinje